આ જ રીતે સરદાર પટેલની લાક્ષણિક મુદ્દાને વિશાળ કદમાં કંડારવા માટે એલ એન્ડ ટી દ્વારા નિષ્ણાતો અને સ્ક્લપચર્સની ટીમે ઓછામાં ઓછા બે હજારથી વધુ ફોટોગ્રાફ્સનો વિવિધ પાસાઓનો અભ્યાસ કરાયો હતો. એટલું જ નહીં સરદાર પટેલના અંતે:વાસીઓનો અભિપ્રાય પણ લેવાયો હતો. તેના આધારે ટુ ડાયમેન્શનલ ફોટોગ્રાફ્સને થ્રી ડાયમેન્શનલમાં પરિવર્તિત કરી કામગીરી શરૂ કરાઇ હતી. જાણીતા શિલ્પકાર રામ સુથારે એક કાંસાની ૩૦ ફૂટ ઊંચી પ્રતિમા તૈયાર કરીને કંપનીને સોંપી હતી. આ પ્રતિમાને ઇલેક્ટ્રોનિક્સ ડેટામાં સ્કેન કરી ૫૯૭ ફૂટ એટલે કે ૧૮૨ મીટર ઊંચી પ્રતિમા બુધવારે વડાપ્રધાન નરેન્દ્ર મોદી રાષ્ટ્રને લોકાર્પિત કરશે.